Title: PRÍLOHA 3 k nariadeniu vlády č
Author: dudova
Last saved by: spano
Company: MP SR

Príloha č. 4 
k nariadeniu vlády   č. .../2003 Z.z.

KONTROLA SALMONEL 
Časť A 
SLEDOVANIE  A  KONTROLA  VÝSKYTU  SALMONEL  V REPRODUKČNÝCH KŔDĽOCH
1.	Reprodukčné kŕdle 
Reprodukčný kŕdeľ obsahuje najmenej 250 vtákov (Gallus gallus) ošetrovaných alebo chovaných v jednej prevádzkarni za účelom produkcie násadových vajec. 
2.	Sledovanie salmonel v reprodukčných kŕdľoch 
Vlastník alebo osoba zodpovedná za liahne alebo reprodukčné kŕdle musí na svoje vlastné náklady robiť odbery vzoriek na analýzu za účelom odhalenia salmonely buď v schválenom národnom laboratóriu alebo v laboratóriu uznanom príslušným orgánom, pričom sa rešpektujú minimálne úrovne odoberaných vzoriek uvedených nižšie. 
A.	Odchovné kŕdle 
1.	Pri vtákoch chovaných za účelom reprodukcie, musia byť vzorky odobraté minimálne od jednodenných kurčiat, od štvortýždňových kurčiat a od mládok dva týždne pred začatím znášky. 
2.	Odoberané vzorky musia obsahovať: 
a)	v prípade jednodňových kurčiat - odbery vykonané na vnútorných stenách krabíc, v ktorých boli kurčatá zaslané do chovu a z uhynutých kurčiat nájdených pri príchode, a 
b)	v prípade mládok starých štyri týždne alebo v prípade odberov vykonaných dva týždne pred začatím znášky mládok – vzorky trusu; každá vzorka je zložená zo samostatných čerstvých vzoriek trusu, z ktorých každý váži najmenej jeden gram a je odobratý buď ľubovoľne na určitom počte bodov budovy, v ktorom sú vtáky držané alebo, keď majú vtáky voľný prístup do viac ako jednej budovy jedného určeného chovu, je odobratý z každej skupiny budov chovu, v ktorom sú vtáky držané; 
c)	počet miest, z ktorých sa majú odobrať rôzne vzorky trusu na vytvorenie súborného vzorku, je 

Počet vtákov držaných v jednej budove | Počet vzoriek trusu, ktoré sa majú odobrať v budove alebo skupine budov chovu
1 | – | 24 | (počet rovnaký s počtom vtákov až do maxima 20)
25 | – | 29 | 20
30 | – | 39 | 25
40 | – | 49 | 30
50 | – | 59 | 35
60 | – | 89 | 40
90 | – | 199 | 50
200 | – | 499 | 55
500 | alebo viac | 60

B.	Dospelé reprodukčné kŕdle
 1. U všetkých dospelých reprodukčných kŕdľov musia byť odoberané vzorky najmenej každé dva týždne počas obdobia znášky. 
2.	U reprodukčných kŕdľov, ktoré znášajú vajcia v liahni s celkovou kapacitou inkubácie menej než tisíc vajec, musia byť vykonané odbery vzoriek v chove a odbery obsahujú súhrnné vzorky trusu, ktoré sú vytvorené z jednotlivých vzoriek trusu, z ktorých každý váži najmenej 1g, zozbieraných podľa bodu 2.A.2 písm. b). 
3.	U reprodukčných kŕdľov, ktoré znášajú vajcia v liahni s celkovou kapacitou inkubácie tisíc vajec alebo viac, musia byť vykonané odbery vzoriek v liahni a tieto odbery obsahujú 
a)	súhrnné vzorky mekonia odobratého z 250 kurčiat vyliahnutých z vajec zaslaných do liahne z každého reprodukčného kŕdľa, alebo 
b)	vzorky uhynutých 50 kurčiat, ktoré sú mŕtve v škrupine vajec alebo sa vyliahli z vajec zaslaných do liahne z každého reprodukčného kŕdľa. 
4.	Tieto vzorky môžu byť takisto odobraté z reprodukčných kŕdľov, ktoré majú menej ako 250 vtákov, ktoré znášajú vajcia v liahňach s celkovou kapacitou inkubácie tisíc vajec alebo viac. 
5.	Každých osem týždňov musia byť odbery vzoriek ustanovené v bode B nahradené úradným odberom vzoriek, ktorý sa vykonáva v súlade s bodom 4. 
C.	Vyšetrenie vzoriek na  salmonelu 
Celkové množstvo vzoriek odobratých v každej budove môže byť na potreby analýzy zoskupené. 
Analýzy a testy na salmonelu sa robia podľa úradných metód schválených podľa osobitného predpisu ^) .

^) § 14 ods. 3 zákona  č. 488/2002 Z.z. o veterinárnej starostlivosti a o zmene niektorých zákonov.

3.	Hlásenie výsledkov 
Keď je po uskutočnenom sledovaní v súlade s bodom 2 odhalená v reprodukčnom kŕdli prítomnosť Salmonella enteritidis alebo Salmonella typhimurium, osoba zodpovedná za laboratórium uskutočňujúce vyšetrenie, osoba vykonávajúca vyšetrenie alebo vlastník kŕdľa oznámi regionálnej veterinárnej a potravinovej správe. 
4.	Vyšetrovanie kŕdľov vyhlásených po sledovaní za pozitívne 
Keď je výskyt Salmonella enteritidis alebo Salmonella typhimurium ohlásený v súlade s bodom 3, kŕdeľ je podrobený úradnému odberu vzoriek na potvrdenie prvých výsledkov. Vzorky z vtákov musia byť odobraté náhodne v rámci každej budovy chrániacej vtákov na hospodárstve, počet vzoriek sa zvolí podľa tabuľky v bode 2.A.2 písm. c). Za účelom kontroly musia byť vtáky z každej budovy zoskupené do skupiny po päť a od každého vtáka tejto skupiny sa musia vyšetriť vzorky pečene, vaječníkov a čriev na salmonelu,  buď použitím analýz a testov uznávaných podľa postupu ustanovenom v súlade s osobitným predpisom príslušného úradu alebo podľa overených a otestovaných vnútroštátnych metodík. 
5.	Opatrenia, ktoré sa majú prijať v súvislosti s kŕdľami, v ktorých je infekcia potvrdená 
Opatrenia musia byť v súlade s týmito minimálnymi požiadavkami: 
1.	Keď je po vyšetrení vykonanom v súlade s bodom 4 potvrdená prítomnosť Salmonella enteritidis alebo Salmonella typhimurium u vtákov v budove, musia sa prijať tieto opatrenia: 
a)	žiaden vták nesmie opustiť dotyčnú budovu, s výnimkou povolenia príslušného orgánu za účelom porazenia a deštrukcie pod kontrolou alebo za účelom porazenia na jatkách ustanovenom príslušným orgánom podľa písm. c),
b)	neinkubované vajcia pochádzajúce od vtákov z dotyčnej budovy musia byť buď neškodne odstránené na mieste alebo po vhodnom označení musia byť dopravené pod kontrolou do zariadenia schváleného na spracovanie vajec, aby tam boli ošetrené teplom v súlade s požiadavkami osobitného predpisu ^),

^) § 28 zákona č. 488/2002 Z.z.

c)	všetky vtáky v budove musia byť zabité v súlade s požiadavkami osobitného predpisu^) , úradný veterinár na bitúnku je informovaný o rozhodnutí o zabití v súlade s požiadavkami osobitného predpisu^3)  alebo musia byť  zabité a neškodne odstránené spôsobom, ktorý maximálne zníži riziko šírenia salmonely. 

^) Nariadenie vlády Slovenskej republiky č. .... /2003 o požiadavkách na zdravie zvierat pri uvádzaní na trh čerstvého hydinového mäsa, jeho výmenách s členskými štátmi a dovozoch z tretích krajín.

2.	Keď budova obývaná kŕdľami infikovanými Salmonella enteritidis alebo Salmonella typhimurium bola zbavená vtákov, musí sa urobiť dôkladná očista a dezinfekcia vrátane bezpečného odstránenia trusu alebo podstielky podľa postupu ručeného regionálnou veterinárnou a potravinovou správou. Opätovné osadenie musí byť zabezpečené kurčatami zodpovedajúcimi požiadavkám bodu 2.A.1. 
3.	Ak násadové vajcia pochádzajúce z kŕdľov, v ktorých bola potvrdená prítomnosť Salmonella enteritidis alebo Salmonella typhimurium, sú stále prítomné v liahni, musia byť neškodne odstránené alebo musí sa s nimi zaobchádzať ako s veľmi nebezpečným materiálom v súlade s osobitným predpisom^).

^) Nariadenie vlády Slovenskej republiky č. .... /2003 Z. z., ktorým sa ustanovujú zdravotné predpisy týkajúce sa živočíšnych vedľajších produktov neurčených na ľudskú spotrebu.

6.  Regionálna veterinárna a potravinová správa môže odložiť povinnú deštrukciu stanovenú v bode 5. 1. b) a požiadavku porážky uvedenú v bode 5. 1. c), ak zaistí, aby
a) sa neobchodovalo so žiadnymi neinkubovanými vajciami z kŕdľov, na ktoré sa vzťahuje prvý odstavec bodu 5. 1. b), s výnimkou obchodovania za účelom ošetrenia v súlade s príslušným predpisom^5) ;

^5 )  Nariadenie vlády Slovenskej republiky č.  ....  /2003 o hygienických požiadavkách v záujme ochrany zdravia pri výrobe a uvádzaní na trh vaječných výrobkov.

b)	z kŕdľa nebola premiestňovaná žiadna živá hydina vrátane jednodenných kurčiat, s výnimkou hydiny určenej na okamžitú porážku v súlade s bodom 5.1.c),
a to do tej doby, keď bude regionálnou veterinárnou a potravinovou správou zistené, že infekcia spôsobená Salmonella enteritidis alebo Salmonella typhimurium sa už nevyskytuje.
Ak regionálna veterinárna a potravinová správa využije možnosť ustanovenú v písmene a) nemá nárok na finančnú pomoc Európskeho spoločenstva.

7.	V určenom termíne regionálna veterinárna a potravinová správa
a)	uzná systémy stáleho dohľadu založené na sérologických kontrolách chovu, ak poskytujú záruky rovnocenné systému inšpekcie v liahni ustanovenom v bode 2.A.1, 2.B.3, 2.B.4 a v bode C, 
b)	schváli pre rozmnožovacie kŕdle alternatívne riešenia povinného zabitia ustanoveného v bode 5.1písm. c), ako je ošetrenie antibiotikami, , 
c)	ustanoví špecifické pravidlá za účelom ochrany hodnotného genetického materiálu. 

Časť B 
KONTROLA  SALMONELY  NA  KONEČNOM  VÝROBNOM  STUPNI  KŔMNYCH  ZMESÍ  PRE  HYDINU 
V prípade úradných odberov vzoriek v chove alebo v prípadoch odôvodneného podozrenia vykoná štátna veterinárna a potravinová správa odbery krmných zmesí používaných na kŕmenie hydiny. 
Ak je nejaká vzorka pozitívna na salmonelu, regionálna veterinárna a potravinová správa začne vyšetrovanie za účelom: 
a)	identifikácie zdroja kontaminácie, najmä prostredníctvom úradných vzoriek odobratých v rôznych štádiách výroby,
b)	prešetrenia uplatňovania pravidiel a kontrol tykajúcich sa odstraňovania a spracovania živočíšnych odpadov, najmä tých, ktoré sú uvedené v súlade s osobitným predpisom^4),
c)	určenia správnych postupov výrobných procesov  a zabezpečenia súladu s uznanými postupmi.